laion/Wikipedia-Exotic huggingface dataset:
কফিল উদ্দিন চৌধুরী

কফিল উদ্দিন চৌধুরী একজন বাংলাদেশী আইনজীবী ও বাংলাদেশ আওয়ামী লীগের মুন্সীগঞ্জ জেলার রাজনীতিবিদ এবং পূর্ব পাকিস্তানের যুক্তফ্রন্ট সরকারের মন্ত্রী ছিলেন। তিনি পাকিস্তানের প্রাদেশিক ও জাতীয় পরিষদের সাবেক সদস্য এমএনএ ছিলেন। তিনি বাংলাদেশের সাবেক রাষ্ট্রপতি একিউএম বদরুদ্দোজা চৌধুরীর পিতা। কফিল উদ্দিন চৌধুরী ১৮৯৮ সালে মুন্সীগঞ্জের শ্রীনগরে বীরতারা ইউনিয়নের মজিদপুর দয়হাটা গ্রামে জন্ম গ্রহণ করেন। তিনি ১৯১৬ সালে হাঁসাড়া কালী কিশোর উচ্চ বিদ্যালয় থেকে পড়ালেখা শেষ করে মুন্সীগঞ্জ উচ্চ বিদ্যালয় থেকে এন্ট্রাস পাস করেন। এর পর কলকাতা থেকে বিএ এবং বিএল ডিগ্রী অর্জন করেন। কফিল মুন্সীগঞ্জ শহরে আইন ব্যবসা শুরু করে পরে ঢাকায় চলে আসেন। তিনি এ কে ফজলুল হকের কৃষক প্রজা পার্টিতে রাজনৈতিক জীবন শুরু করেছিলেন। তিনি ১৯৫৪ সালে যুক্তফ্রন্টের সংসদ সদস্য নির্বাচিত হয়ে পূর্ব পাকিস্তানের যোগাযোগ আইন ও বন মন্ত্রীর দায়িত্ব পালন করেন। ১৯৭০ সালের নির্বাচনে আওয়ামীলীগের প্রার্থী হিসেবে শ্রীনগর, সিরাজদিখান ও লৌহজং নির্বাচনী এলাকার পাকিস্তান জাতীয় পরিষদের সদস্য হিসেবে নির্বাচিত হন। ১৯৭১ সালে মুক্তিযুদ্ধ শুরু হলে ভারতে চলে যান। দেশ স্বাধীন হলে দেশে ফিরেন। কফিল উদ্দিন চৌধুরী ১২ মে ১৯৭২ সাল ৭৪ বছর বয়সে মৃত্যুবরণ করেন। "চৌধুরী, কফিলউদ্দীন"। bn.banglapedia.org। Banglapedia। ২৩ নভেম্বর ২০১৪। সংগ্রহের তারিখ ২৭ জানুয়ারি ২০২০। [স্থায়ীভাবে অকার্যকর সংযোগ] "বীরতারা ইউনিয়নের বিশিষ্ট ব্যক্তিত্ব"। বাংলাদেশ জাতীয় তথ্য বাতায়ন। ২৭ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২০।  Zaman, Habibuz। Seventy Years in a Shaky Subcontinent (ইংরেজি ভাষায়)। Janus Publishing Company Lim। পৃষ্ঠা 282। আইএসবিএন 9781857564051। সংগ্রহের তারিখ ২০ ডিসেম্বর ২০১৬।
অ্যানাটমি (চলচ্চিত্র)

অ্যানাটমি (জার্মান: Anatomie) ২০০০ সালে নির্মিত একটি জার্মান থ্রিলার চলচ্চিত্র। ছবির কাহিনিকার ও পরিচালক ছিলেন স্টেফান রুজোইৎস্কি। প্রধান ভূমিকায় অভিনয় করেন ফ্রাঙ্কা পোটেন্টে। ২০০৩ সালে এই ছবির সিকোয়েল অ্যানাটমি ২ (Anatomie 2) মুক্তি পায়। জার্মানিতে ছবিটি ব্যাপক বক্স-অফিস সাফল্য অর্জন করে। কলম্বিয়া পিকচার্স যুক্তরাষ্ট্রে এই ছবির একটি ইংরেজি-ডাবড সংস্করণ সিনেমাহলে প্রকাশ করে। মেডিক্যাল ছাত্রী পলা হেনিং (ফ্রাঙ্কা পোটেন্টে অভিনীত) প্রসিদ্ধ হেইডেলবার্গ বিশ্ববিদ্যালয় মেডিক্যাল স্কু্লে একটি গ্রীষ্মকালীন পাঠক্রমে যোগ দেওয়ার সুযোগ পায়। একদিন শবব্যবচ্ছেদ টেবিলে ট্রেনে আলাপ হওয়া একটি ছেলের মৃতদেহ দেখতে পেয়ে সে তার মৃত্যুর রহস্যময় পরিস্থিতির তদন্ত শুরু করে। শেষে সে আবিষ্কার একটি অ্যান্টিহিপোক্রেটিক সিক্রেট সোসাইটি সেই স্কুলের অভ্যন্তরে সক্রিয় এবং তাদেরই ষড়যন্ত্রে ঘটে চলেছে হত্যাকাণ্ড। দ্বিতীয় বিশ্বযুদ্ধকালীন নাৎসি মানব নিয়ন্ত্রণের সঙ্গে জড়িত অ্যান্টিহিপোক্রেটিকদের উল্লেখ খুব সংক্ষেপে করা হয় এই ছবিতে। ফ্রাঙ্কা পোটেন্টে – পলা হেনিং বেন্নো ফুরমান - হেইন রুডিগার ভগলার – পলার বাবা আন্না লুজ - গ্রেচেন সেবাস্টিয়ান ব্লোমবার্গ – ক্যাসপার হোলগার স্পেকহ্যাম - ফিল ট্রাউগট বুহ্‌রে – অধ্যাপক গ্রমবেক http://www.variety.com/review/VE1117787928.html?categoryid=31&cs=1&query=anatomie+sony Lucasfilm uses some Force with the script, USA Today, 8 September 2000 Anatomy অলমুভিতে Anatomy (ইংরেজি) ইন্টারনেট মুভি ডেটাবেজে অ্যানাটমি (ইংরেজি)
তকবাক হাকর

তকবাক হাকর বাংলাদেশের খাগড়াছড়ি জেলার দীঘিনালা উপজেলার একটি প্রাকৃতিক গুহা। তকবাক হাকর শব্দটি স্থানীয় ত্রিপুরা/ত্রিপুরী ভাষা।। খাগড়াছড়ি জেলার দীঘিনালা উপজেলা সদর থেকে প্রায় ১৭ কিলোমিটার দূরে মেরুং ইউনিয়নের আট মাইল নামক স্থানে অবস্থিত এই গুহাটি।[১] গুহাটি প্রথমে দেখে মনে হতে পারে প্রাগৈতিহাসিক কোনো স্থাপনা। উঁচু পাথুরে দুটো পাহাড়ের মাঝখানে অবস্থিত তকবাক হাকরটি। আরও অবাক করা বিষয় হলো প্রায় ৩০ ফুটেরও বেশি উচ্চতার গুহাটির মাথায় রয়েছে পাথুরে ছাদ। ছাদের মতো দেখতে গুহার ওপরের অংশ দেখে মনে হবে যেন কোনো রাজমিস্ত্রীর নিপুণ নির্মাণশৈলীতে গুহাটি তৈরি হয়েছে। তাই কেউ কেউ এই গুহাটিকে ব্রিটিশ সৈন্যদের ব্যাংকার হিসেবেও মন্তব্য করেছেন। ঘুটঘুটে অন্ধকারের মধ্যে আঁকা-বাঁকা গুহাটিতে যেতে ভয় অনুভূত হবে সবার। মশাল কিংবা মোবাইলের আলোর মাধ্যমেই যাওয়া যাবে গুহাটিতে। ভিতরে একদম শুষ্ক। গুহাতে যাওয়ার সময়ের যাত্রাপথ এবং এর আশ-পাশের পরিবেশ অ্যাডভেঞ্চাপ্রেমীদের জন্য রয়েছে বাড়তি পাওনা। গুহাটিতে আসার জন্যে গাড়িতে করে প্রথমে খাগড়াছড়ি সদরে আসতে হবে। পরবর্তিতে আবার খাগড়াছড়ি সদর থেকে গাড়ি ভাড়া করে যেতে হবে গুহাটিতে। খাগড়াছড়ি-দীঘিনালা মূলসড়ক মধ্যবর্তী আটমাইল এলাকা থেকে যেতে হবে এই গুহায়। মূলসড়ক থেকে প্রায় সাত কিলোমিটার ইটের রাস্তা যাওয়া যাবে গাড়িতে। ইটের রাস্তা শেষ করলেই শুরু হবে দুই কিলোমিটার পায়ে হাঁটাপথ। পাহাড়ের ভেতরের পথ ধরে হাঁটতে হবে প্রায় ২০মিনিট। এই ২০ মিনিটে কখনো পাহাড় বেয়ে নামতে হবে। কখনো আবার হিম শীতল পানির পথ ধরে হাঁটতে হবে। গুহায় শুষ্ক মৌসুমে পানি না থাকলেও ভরা বর্ষায় পাওয়া যাবে তার বুনো রূপ। তখন তার গা ঘেঁষে নামা নিশ্চিত দারুণ এক অনুভূতি পাওয়া যাবে। তারপর মাইরুং তৈসা ছড়া দিয়ে ৫/৭মিনিট গেলেই পৌঁছে যাবেন ‘তকবাক হাকর’ গুহার মুখে। "অ্যাডভেঞ্চার: বাদুড় গুহা"। প্রথম আলো। সংগ্রহের তারিখ ফেব্রুয়ারি ২০, ২০২৩।  "গা ছমছম বাদুড় গুহা"। বিডি নিউজ ২৪। ২২ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ জানুয়ারি ২১, ২০২৩।  "পাহাড়ে নতুন গুহা"। খোলা কাগজ। সংগ্রহের তারিখ জানুয়ারি ২১, ২০২৩।  দৈনিক প্রথম আলো পত্রিকায় খবর [২] দৈনিক সমকাল পত্রিকায় খবর [৩][স্থায়ীভাবে অকার্যকর সংযোগ] আলুটিলা গুহা তৈদুছড়া ঝর্ণা তুয়ারি মাইরাং মাতাই হাকর
সৈয়দ মোহাম্মদ ফয়সল

সৈয়দ মোহাম্মদ ফয়সল বাংলাদেশ জাতীয়তাবাদী দলের রাজনীতিবিদ, শিল্পপতি ও সাবেক সাংসদ। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে হবিগঞ্জ-৪ (চুনারুঘাট-মাধবপুর) আসন থেকে নির্বাচিত সংসদ সদস্য। সৈয়দ মোহাম্মদ ফয়সল হবিগঞ্জ জেলার মাধবপুর উপজেলায় জন্মগ্রহণ করেন। সৈয়দ মোহাম্মদ ফয়সল হবিগঞ্জ জেলা বিএনপির সাবেক সভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে হবিগঞ্জ-৪ (চুনারুঘাট-মাধবপুর) আসন থেকে নির্বাচিত সংসদ সদস্য। তিনি ১৯৯১, জুন ১৯৯৬, ২০০১ ও ২০০৮ সালের জাতীয় নির্বাচনে প্রার্থী হয়ে পরাজিত হয়েছিলেন। ২০১৪ সালের নির্বাচনে বিএনপি অংশগ্রহণ না করায় তিনিও অংশ নেন নাই। ২০১৮ সালের নির্বাচনেও দলীয় সিদ্ধান্তে জোট শরীক প্রার্থীকে আসন ছেড়ে দেয়ায় প্রতিদ্বন্দ্বিতা থেকে সরে যান তিনি। ষষ্ঠ জাতীয় সংসদ সদস্যদের তালিকা "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  Dhakatimes24.com। "হবিগঞ্জ-৪: যেখানে আ.লীগ কখনো হারে না"। Dhakatimes News। সংগ্রহের তারিখ ২০২০-০১-২৭।  "সৈয়দ মোহাম্মদ ফয়সাল"। প্রথম আলো। সংগ্রহের তারিখ ২০২০-০১-২৭।  "হবিগঞ্জ ৪ : আওয়ামী লীগ বনাম খেলাফত প্রার্থীর লড়াই | সারাদেশ"। ittefaq। সংগ্রহের তারিখ ২০২০-০১-২৭।  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)-জাতীয় সংসদ
ইয়াম্মি মাম্মি

ইয়াম্মি মাম্মি তরুণ এবং আকর্ষণীয় মায়েদের বর্ণনা করতে ব্যবহৃত একটি অপভাষার শব্দ। বিংশ শতাব্দীর শেষের দিকে, সেলিব্রিটি মা যেমন এলিজাবেথ হার্লি বা ভিক্টোরিয়া ব্যাকহেম, -দের বুঝাতে ব্যবহৃত হত, যাদের মা হবার পর দ্রুত তাদের ফিগার ফিরে পেতে এবং ভাবনাহীন, সমৃদ্ধিশালী জীবনধারা পরিচালিত করতে দেখা গেছে। দ্য ন্যানির ছয় নং সিরিজের ১৩ নং পর্বটি (১৯৯৯ সালে প্রচারিত) "দ্য ইয়াম্মি মাম্মি" নামে পরিচিত। একজন ইয়াম্মি মাম্মি বেশ কয়েকটি বাচ্চা হতে পারে এবং তবুও "গার্ল-অফ-টাউন" হিসাবে থাকবে, ফ্যাশন সচেতন পোশাক পরবে এবং সুসজ্জিত এবং যত্নবান হবে।   ২০০৮ সালে জানা গিয়েছিল যে সেলিব্রিটি ইয়াম্মি মাম্মিরা তরুণ মায়েদের হতাশার মাত্রা বাড়াতে অবদান রাখে এবং নতুন মায়েরা তাদের নিজের দেহ সম্পর্কে "স্যাজি, ব্যাগি এবং হতাশ" বোধ করে। এমআইএলএফ ট্রফি স্ত্রী Malatzky, Christina Amelia Rosa Malatzky (মে–জুন ২০১৭)। "Australian women's complex engagement with the yummy mummy discourse and the bodily ideals of good motherhood"। ScienceDirect: 25–33। ডিওআই:10.1016/j.wsif.2017.02.006।  Donnelly, Laura (২ মার্চ ২০০৮)। "'Yummy mummies' make mothers depressed"। The Daily Telegraph। সংগ্রহের তারিখ ৮ জুলাই ২০১১।  Jenkins, Amy (৬ ফেব্রুয়ারি ২০০৯)। "Death of the Yummy Mummy: They made us feel so inadequate but at last they're being credit crunched to extinction"। The Daily Mail। সংগ্রহের তারিখ ১১ জুলাই ২০১১।
হাবিব আল-আজমি

হাবিব ইবনে মুহাম্মদ আল-'আজমি আল-বসরী ( আরবি: حبيب بن محمد العجمي البصري ) হাবিব আল-আজমি নামে পরিচিত ( حبيب العجمي ) এবং তার হাবিব আল-ফারসি ( حبيب الفارسي ) ছিল মুসলিম সূফী (নিগূঢ়), সন্ত এবং ঐতিহ্যবাদী এর ফার্সি বংশদ্ভুত নাম। হাবিব আল-আজামি বসরায় স্থায়ী হন। তিনি পেশায় একজন কুসীদজীবী ছিলেন। পরে তিনি পার্থিব জীবন ত্যাগ করেন এবং মরমী হয়ে ওঠেন। তিনি অলৌকিক কর্ম সম্পাদন করার জন্য পরিচিত ছিলেন। তিনি হাসান আল-বসরির শিষ্য। তাঁর শিষ্য হলেন দাওদ আল তাঈ এবং বায়েজিদ বোস্তামী। তাঁর মাজার বাসরায় অবস্থিত। Arberry, A.J., Muslim Saints and Mystics: Episodes from the Tadhkirat Al-Auliya’ ('Memorial of the Saints'). Abridged from Tadhkirat Al-Auliya by Farid al-Din Attar. London, England.: Penguin (Non-Classics), 1990. আইএসবিএন ০-১৪-০১৯২৬৪-৬, 32-38
থাইল্যান্ডের প্রদেশ

থাইল্যান্ডের প্রদেশগুলি থাইল্যান্ড সরকারের অংশীভূত৷ দেশটিতে ৭৬ টি প্রদেশ বা চঙ্গওয়াদ (จังหวัด) রয়েছে৷ এছাড়া রয়েছে দুটি বিশেষ প্রশাসনিক অঞ্চল (องค์กรปกครองส่วนท้องถิ่นรูปแบบพิเศษ), যার দুটিই রাজধানী শহর ব্যাংকককে নির্দেশিত করে৷ এছাড়াও প্রশাসনিক ক্ষেত্রের প্রাথমিক স্তরে স্থানীয় সরকারী একক রয়েছে, যা এম্ফয় বা জেলায় বিভক্ত৷ প্রতি জেলায় একজন ফিকাহবিদ নিযুক্ত থাকেন৷ প্রতিটি প্রদেশে কেন্দ্রীয় সরকার থেকে একজন গভর্নরকে (ผู้ว่าราชการจังหวัด ফু ওয়া রাজ্যকন চঙ্গওয়াদ) নিযুক্ত করা হয়৷ থাইল্যান্ডের প্রদেশসমূহ দেখায় এমন ক্লিকযোগ্য মানচিত্র ৩১শে ডিসেম্বর ২০১৮ অবধি থাইল্যান্ডের জনসংখ্যা ৬,৬৪,১৩,৯৭৯ জন৷ থাইল্যান্ডের মোট ক্ষেত্রফল ৫,১৩,১১৪ বর্গ কিলোমিটার৷ รายงานสถิติจำนวนประชากรและบ้านประจำปี พ.ส.2561 [Statistics, population and house statistics for the year 2018]। Registration Office Department of the Interior, Ministry of the Interior। stat.bora.dopa.go.th (Thai ভাষায়)। ৩১ ডিসেম্বর ২০১৮। ১৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ২০ জুন ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) Thailand Human Development Report 2014 by UNDP Table 0, Basic Data "Administrative information"। Department of Provincial Affairs (DOPA)। Provincial Affairs Bureau। ২১ এপ্রিল ২০১৭। ১০ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৯।  Thailand Disaster Management Reference Handbook (পিডিএফ)। Hawaii: Center for Excellence in Disaster Management & Humanitarian Assistance (CFE-DM)। মে ২০১৮। সংগ্রহের তারিখ ২৮ মে ২০১৮।  "ประกาศสำนักทะเบียนกลาง เรื่อง จำนวนราษฎรทั่วราชอาณาจักร ตามหลักฐานการทะเบียนราษฎร ณ วันที่ 31 ธันวาคม 2558" [Announcement of the Central Registry. The number of people throughout the Kingdom. The evidence of registration as of 31 December 2015]। Department of Provincial Administration (DOPA)। সংগ্রহের তারিখ ২৮ মে ২০১৮।  "The World Factbook: Thailand"। U.S. Central Intelligence Agency। ১৬ মে ২০২০ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৮।  "What is the Harmonized System (HS)?"। World Customs Organization। [স্থায়ীভাবে অকার্যকর সংযোগ] "ISO 3166-2:TH"।
সাম্বপুরাণ

সাম্বপুরাণ (সংস্কৃত: साम्ब पुराण, Sāmba Purāṇa) হল একটি সৌর উপপুরাণ। এই পুরাণটি প্রধান উপজীব্য বিষয় হল হিন্দু দেবতা সূর্যের মাহাত্ম্য। এই পুরাণের সংশোধিত মুদ্রিত সংস্করণটি ৮৪টি অধ্যায়ে বিভক্ত। ৫৩শ থেকে ৬৮শ অধ্যায়গুলি আবার ১৫টি পটলে (পরিচ্ছেদ) বিভক্ত। ১ম অধ্যায়ে প্রথাগত মঙ্গলাচরণের পর এই পুরাণে কৃষ্ণের পুত্র সাম্বের উপাখ্যান বর্ণিত হয়েছে। সাম্ব ঋষি দুর্বাসার অভিশাপে কুষ্ঠরোগে আক্রান্ত হন। পরে চন্দ্রভাগা নদীর তীরে মিত্রবনে একটি মন্দির নির্মাণ করে সূর্যের পূজা করলে তিনি রোগমুক্ত হন। হিন্দুরা বিশ্বাস করেন, এই মন্দিরটিই ছিল মুলতান সূর্য মন্দির। সাম্বপুরাণের সমগ্র উপাখ্যানটি ঋষি বশিষ্ঠ ও ইক্ষ্বাকু বংশীয় রাজা বৃহদ্বলের মধ্যে কথোপকথনের আকারে উপস্থাপিত হয়েছে। ২৬শ ও ২৭শ অধ্যায়ে শাকদ্বীপ থেকে ১৮ জন মগ ব্রহ্মাণকে সূর্য মন্দিরে নিয়ে আসার উপাখ্যান বর্ণিত হয়েছে। সাম্ব মিত্রবনের সূর্য মন্দিরে তাঁদের পুরোহিত হিসেবে নিযুক্ত করেন। সাম্বের কাহিনী ছাড়াও এই পুরাণে আরও কয়েকটি উপাখ্যান বর্ণিত হয়েছে। এই উপাখ্যানগুলি বিষয়বস্তু হল, সৃষ্টিতত্ত্ব, সৌরজগতের বিস্তারিত বিবরণ, সূর্য ও চন্দ্রগ্রহণ, পৃথিবীর ভৌগোলিক বর্ণনা, সূর্য ও তাঁর পারিষদবর্গের বিবরণ, তাঁদের মূর্তিনির্মাণের রীতি, যোগ দর্শনের বিস্তারিত ব্যাখ্যা, সদাচার, প্রথা ও রীতিনীতি, ধর্মীয় আচার-অনুষ্ঠান এবং মন্ত্র ও দান সম্পর্কে দীর্ঘ অভিসন্দর্ভর সাম্ব পুরাণের শেষভাগের অধ্যায়গুলি তন্ত্র দ্বারা প্রভাবিত। Tripathi, Shrikrishnamani (ed.). Sāmbapurāṇam (Upapurāṇam), Varanasi: Krishnadas Academy, 1983, pp.38-68 Dowson, John। A Classical Dictionary of Hindu Mythology and Religion, Geography, History and Literature (ইংরেজি ভাষায়)। Routledge। পৃষ্ঠা 276–77। আইএসবিএন 9781136390296। সংগ্রহের তারিখ ২৯ এপ্রিল ২০১৭।  Hazra, R.C. (1962, reprint 2003). The Upapuranas in S. Radhakrishnan (ed.) The Cultural Heritage of India, Vol.II, Kolkata:The Ramakrishna Mission Institute of Culture, আইএসবিএন ৮১-৮৫৮৪৩-০৩-১, p.284
ইউনিভার্সিটি অব কুইন্সল্যান্ড লাইব্রেরি

ব্রিসবেনের কুইন্সল্যান্ড বিশ্ববিদ্যালয়ের শিক্ষার্থীদের জন্য গ্রন্থাগার সামগ্রী ও প্রবেশ সরবরাহ করার নিমিত্তে ১৯১০ সালে প্রতিষ্ঠিত হয় ইউনিভার্সিটি অব কুইন্সল্যান্ড লাইব্রেরি (ইউকিউ লাইব্রেরি)। কালক্রমে এটি একটি ছোট প্রাদেশিক বিশ্ববিদ্যালয় গ্রন্থাগার থেকে একটি প্রধান গবেষণা গ্রন্থাগারে উন্নীত হয়েছে। এর প্রথমে কার্যক্রম শুরু হয় জর্জি স্ট্রিটের পুরোনো গভর্নমেন্ট হাউজ ভবনে এবং ১৯১১-১৯২৩ পর্যন্ত এখানেই কার্যালয় রাখা হয়েছিল। ১৯২৩-১৯৪৮ সাল অবধি এটি কুইন্সল্যান্ড বিশ্ববিদ্যালয়ের পাশের জর্জ স্ট্রিটের সেন্ট্রাল টেকনিক্যাল কলেজের আর্ট ব্লকে স্থানান্তরিত হয়। ১৯৪৮ সালের শেষের দিকে, লাইব্রেরিটি নতুন সেন্ট লুসিয়া ক্যাম্পাসের ডুহিগ ভবনে স্থানান্তরিত করা হয়। ১৯৫৪ এর মধ্যেই এটি তার ধারণক্ষমতা ছাড়িয়ে গেছে। কয়েক দশক ধরে গ্রন্থাগারগুলো অবহেলার শিকার হয়েছিল। এর মধ্যে কিছু ছিল অফিসিয়াল গ্রন্থাগারিকের অভাবে এবং অন্যান্য সমস্যাগুলির মধ্যে ছিলো বিশ্ববিদ্যালয়ের ইতিহাসের প্রথম দশকগুলিতে তহবিলের অভাব। জর্জ স্ট্রিটের প্রাথমিক বিল্ডিঙয়ে সাদা পিঁপড়ের বিচরণ ছিলো এবং পর্যাপ্ত জায়গার অভাবও ছিল। সেন্ট লুসিয়ায় স্থানান্তরিত হওয়ার পরে ১৯৬৪ সালে ডুহিগ বিল্ডিংটি প্রসারিত করা হয় এবং বিভাগের প্রয়োজনে ছোট লাইব্রেরিগুলিও সম্প্রসারিত হয়েছিল। ১৯৭৪ সালে, ডুহিগ বিল্ডিং এর সক্ষমতা ছাড়িয়ে যাওয়ায় বিশ্ববিদ্যালয়ের তৎকালীন গ্রন্থাগারিক ডেরেক ফিল্ডিংয়ের নির্দেশনায় কেন্দ্রীয় গ্রন্থাগারটি নির্মিত হয়। ক্রমবর্ধমান বিজ্ঞান সংগ্রহের জন্য একটি চারতলা ভবনে ১৯৭৬ সালে বায়োলজিকাল সায়েন্সেস গ্রন্থাগারটি নির্মিত হয়। গ্রন্থাগারকে উপাচার্য এবং অস্ট্রেলিয়ার গভর্নর-জেনারেল স্যার জেলম্যান কাউনের নামে নামকরণ করা জেলম্যান কাউয়েন বিল্ডিংয়ের এক জায়গায় একত্রিত করা হয়েছিল। ১৯৮৪ সালে রয়্যাল ব্রিসবেন হাসপাতালে খোলা হয় দ্য হার্টসন মেডিকেল লাইব্রেরি, এটি অনেকগুলি ছোট মেডিকেল লাইব্রেরির সংমিশ্রণ ছিল। ১৯৯০ সালে খোলা হয়েছিল ফিজিকাল সায়েন্সেস এবং ইঞ্জিনিয়ারিং লাইব্রেরি এবং একই বছর আরেকটি তলায় ল লাইব্রেরি যাত্রা শুরু করে। ১৯৯৩ সালে থ্যাচার মেমোরিয়াল লাইব্রেরি এবং রিংরোজ লাইব্রেরি দুটো বন্ধ করার পরে ১৯৮৯ সালে বিশ্ববিদ্যালয়ের সাথে সংযুক্তির অংশ হিসাবে গ্যাটনের কুইন্সল্যান্ড কৃষি কলেজের গ্রন্থাগারটি অধিগ্রহণ করে। বর্তমানে ইউকিউ গ্রন্থাগারটি কুইন্সল্যান্ডের তেরটি স্বতন্ত্র শাখা সমেত সব গ্রন্থাগারের একটি সমন্বিত নেটওয়ার্ক। East, John W.: A Brief History of the University of Queensland Library, 2006. "Emeritus Professor Dorothy Hill (1907-1997), geologist - Australian Academy of Science"। www.science.org.au। ১৯ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৫।  East, John (২০১০)। The University of Queensland Library: a centennial history 1910-2010। University of Queensland Library। পৃষ্ঠা 28। আইএসবিএন 9781864999860।  East, John (২০১০)। The University of Queensland Library: a centennial history 1910-2010। University of Queensland Library। পৃষ্ঠা 22। আইএসবিএন 9781864999860।  East, John (২০১০)। The University of Queensland Library: a centennial history 1910-2010। University of Queensland Library। পৃষ্ঠা 26। আইএসবিএন 9781864999860।
তোহিদখানাহ

তোহিদখানাহ ইরানের ইসফাহানের একটি ঐতিহাসিক ভবন। ভবনটি আল কাপ্প প্রাসাদের পিছনের দিকে অবস্থিত। এটি কিছু সময়ের জন্য রান্নাঘর এবং প্রাসাদের জেল হিসাবে ব্যবহৃত হয়েছিল। কথিত আছে যে প্রথম আব্বাসের যুগে শুক্রবার সন্ধ্যাবেলায় সূফীদের মিলনস্থল ছিল এটি এবং তারা এই সভায় শাহের জন্য প্রার্থনা করত। আরও বলা হয় যে, শাহ নিজেও এই বৃত্তে অংশ নিয়েছিলেন। http://www.aui.ac.ir/index.php/fa/%D8%AA%D9%88%D8%AD%DB%8C%D8%AF-%D8%AE%D8%A7%D9%86%D9%87 http://hamgardi.com/place/2940
অ্যালো মহরের নকশবন্দী সাধুদের তালিকা

নিচে অ্যালো মহর গ্রাম অথবা যাদের মাজারগুলো অ্যালো মহরে অবস্থিত তাদের নাম নকশবন্দী সাধুদের একটি তালিকা রয়েছে: সৈয়দ মুহাম্মদ জওয়ান শাহ নকভি পীর সৈয়দ মুহাম্মদ চান্নান শাহ নুরী পীর মুহাম্মদ আমিন শাহ সানী সরকার। পীর সৈয়দ মুহাম্মদ হুসেন শাহ সালিস সরকার। পীর সৈয়দ ফয়জ-উল হাসান শাহ পীর সৈয়দ খালিদ হাসান শাহ শিয়ালকোটের অ্যালো মহর মুহম্মদ চান্নান শাহ নূড়ীর সমাধি প্রবেশপথ মুহাম্মদ ছানান শাহ নুরির কবরস্থানে লেখা ফারসি লাইন মুহাম্মদ চান্নান শাহ নূরী, মুহাম্মদ আমিন শাহ সানী, সৈয়দ মুহাম্মদ হুসেন শাহের ডান থেকে বামে কবর। আলা মাহাহার শ্রীফের সমাধিতে আল ফাতিহার নামাজ পড়ছেন এক দর্শনার্থী। সৈয়দ মুর্তজা আমিন শাহ, নকশবন্দিয়া মুজাদ্দাদি আমোনিয়া বর্তমান নেতা তার অনুসারীদের সাথে বৈঠক করছেন। সৈয়দ ফয়েজ উল হাসান শাহের কবর। সৈয়দ ফয়েজ-উল হাসান শাহ এবং মাওলানা আমিন শাহ সানির সমাধি শিয়ালকোটের অলো মহরে। শিয়ালকোটের অ্যালোর মহরে সৈয়দ মুহাম্মদ জওয়ান শাহ নকভির সমাধি। অ্যালো মহর মাজারের আর একটি দৃশ্য সৈয়দ খালিদ হাসান শাহের কবর জমিয়তে ওলামায়ে পাকিস্তানের সাবেক রাষ্ট্রপতি। মৃত্যুর তারিখ এবং ফার্সী ভাষায় রেখার সাথে গ্রাভস্টোন। পীর সৈয়দ মুহাম্মদ হুসেন শাহের হাতে তৈরি স্কেচ অ্যালো মাহর শ্রীফের সৈয়দ নকভি পরিবারের পারিবারিক শ্রেণী। পীর সৈয়দ মুহাম্মদ জওয়ান শাহ নকভি, আলো মাহর শরীফের প্রতিষ্ঠাতা, খড়াসনের সম্রাটের প্রপৌত্র। স্যার টমাস ওয়াকার আর্নল্ড, ইসলামের প্রচার এমজেএইচ গার্সিন ডি তাসি, লা ল্যাং এট লা লিটারিয়েটরি হিন্দুস্তানিজ ১৮৫০ à ১৮৬৯। ডিসকভার্স ডি'অভারচার ডু কোয়েস্ট ডি'হিন্দুস্তানি। প্রারম্ভিক সময়ের লেখকদের দ্বারা লেখা সেরা পরিচিত গ্রন্থগুলি এবং প্রতিবেদনগুলি হ'ল: আল্লামা পীর সাইয়েদ আহমদ মুজাদাদী রহ। মাশাইখ-ই-অলো মাহর শরীফ । ইদারা-ই-তানজিম উল ইসলাম, গুজরানওয়ালা, পাকিস্তান অ্যালো মাহর শরীফ। কাওয়াজগান-ই-নকশাবন্দ খাজা নূর মুহাম্মদ ছারহি খলিফা। আরবাব-ই-অলিয়াত চুরা শরীফের কালিফাস। আউলিয়া-ই-পথহার শায়খ গোলাম নবী। আমির-ই-কারওয়ান সৈয়দ ফয়েজ উল-হাসান শাহ সৈয়দ ফয়েজ উল-হাসান শাহ। তারীক-ই-ইশ্রার রিজওয়ান সরোয়ার। মাশাইখ-ই-মাহারভিয়া পীর সাইয়েদ আহমদ মুজাদাদি। মহারভিয়া নম্বর
মহাকর্ষীয় পতন

কোনো জ্যোতির্বৈজ্ঞানিক বস্তুর নিজস্ব মহাকর্ষের প্রভাবে সংঘটিত সঙ্কোচনই মহাকর্ষীয় পতন যা মহাকর্ষের কেন্দ্রের দিকে বস্তুটিকে সঙ্কুচিত করে। মহাকর্ষীয় পতন মহাবিশ্বের কাঠামো গঠনের একটি মৌলিক প্রক্রিয়া।সময়ের সাথে সাথে পদার্থের একটি প্রাথমিক, অপেক্ষাকৃত মসৃণ সংস্থান মহাকর্ষীয় পতনের মধ্য দিয়ে ক্রমোচ্চ শ্রেণিবিভাগে অপেক্ষাকৃত ঘন কাঠামো যেমনঃ ছায়াপথ, তারামন্ডল, নক্ষত্র এবং গ্রহ তৈরি করে। মহাজাগতিক পদার্থের মেঘের মহাকর্ষীয় পতনের মধ্য দিয়ে ধীরে ধীরে একটি তারকা জন্মগ্রহণ করে। এই পতনের ফলে তাপমাত্রা বৃদ্ধি পায় যতক্ষণ না তারার কেন্দ্রস্থলে থার্মোনিউক্লিয়ার ফিউশন ঘটে। এর পরে এই পতন ধিরে ধিরে থামতে থাকে যখন বহির্মূখী তাপমাতৃক চাপের প্রভাবে মহাকর্ষ শক্তি ভারসাম্য অর্জন করে। তারাটি তখন প্রগতিশীল সাম্যাবস্থায় থাকে। এর সমস্ত শক্তির উৎস শেষ হয়ে গেলে একটি তারা আবার নতুন করে ভারসাম্যহীন হয়ে পড়ে যতক্ষণ না এটি নতুন সাম্যাবস্থায় পৌঁছায়। তারার বিবর্তন কৃষ্ণ গহ্বর শ্বেত বামন কোয়ার্ক তারা মহাবিস্ফোরণ তত্ত্ব Pilchin, Lev Eppelbaum, Izzy Kutasov, Arkady (2013). Applied geothermics (Aufl. 2014 ed.). Berlin, Heidelberg: Springer Berlin Heidelberg. p. 2. ISBN 9783642340239.
হ্যারিসন ব্রায়ান

হ্যারিসন ব্রায়ান এ.ও. (২৩ সেপ্টেম্বর ১৯২৩ – ১২ ফেব্রুয়ারি ২০০৮) ছিলেন একজন অস্ট্রেলিয়ান গ্রন্থাগারিক, যিনি কুইন্সল্যান্ড বিশ্ববিদ্যালয় এবং সিডনি বিশ্ববিদ্যালয় এবং সবশেষে অস্ট্রেলিয়ার জাতীয় গ্রন্থাগারের ডিরেক্টর-জেনারেলের দায়িত্বে ছিলেন। হ্যারিসন ব্রায়ান কুইন্সল্যান্ডের ব্রিসবেনে জন্মগ্রহণ করেছিলেন, ওয়াল্টার হেইউড ব্রায়ান ও মাই দম্পতির ঘরে। তিনি ব্রিসবেন গ্রামার স্কুলে পড়াশোনা করেছেন। ১৯৪১ সালে কুইন্সল্যান্ড বিশ্ববিদ্যালয়ে ভর্তির পরে তিনি দ্বিতীয় বিশ্বযুদ্ধের সময় সেনাবাহিনীতে যোগ দিয়েছিলেন এবং চিঠির মাধ্যমে বি.এ-তে কাজ করেছিলেন। ১৯১০ সালে ইউনিভার্সিটি অব কুইন্সল্যান্ড লাইব্রেরি প্রতিষ্ঠিত হওয়ার পর থেকে কেবলমাত্র একজন সরকারি গ্রন্থাগারিক নিয়োগ করা হয়েছিল। পূর্ববর্তী কর্মীরা হয় খণ্ডকালীন ছিলেন কিংবা নতুন বিশ্ববিদ্যালয়ে অন্য কোনও ভূমিকাতে দ্বিমুখী দায়িত্বপালন ​​করছিলেন। ১৯৪৯ সালে, কুইন্সল্যান্ড বিশ্ববিদ্যালয় কোনও প্রধান গ্রন্থাগারিক না থাকা সত্ত্বেও গ্রন্থাগারিকের একজন সহকারী খুঁজছিলেন। ব্রায়ান এই চাকরিটি গ্রহণ করেছিলেন এবং এক বছর পরে তার পদটি বিশ্ববিদ্যালয়ের অফিসিয়াল গ্রন্থাগারিকের পদে পরিবর্তিত হয়। "Dr Harrison Bryan"। www.assa.edu.au। ২০১৬-০৩-০২ তারিখে মূল থেকে আর্কাইভ করা। সংগ্রহের তারিখ ২০১৬-০২-১৮।  Radford, Neil A (মে ২০০৮)। "Harrison Bryan, AO, MO, HonDLitt, HonLLD, FASSA, FLAA (1923-2008)"। Australian Library Journal। 57 (2): 89–96। সংগ্রহের তারিখ ফেব্রুয়ারি ১৯, ২০১৬।  Bryan, Harrison (১৯৬৬)। The University of Queensland, 1910-1960 : an essay towards a history। http://espace.library.uq.edu.au/view/UQ:207718/LG708_B79_1966.pdf: University of Queensland। পৃষ্ঠা 177।  "Emeritus Professor Dorothy Hill (1907-1997), geologist | Australian Academy of Science"। www.science.org.au। সংগ্রহের তারিখ ২০১৬-০২-১৯।
দিরাই

দিরাই বাংলাদেশের সিলেট বিভাগের সুনামগঞ্জ জেলার একটি উপজেলা শহর। প্রশাসনিকভাবে শহরটি দিরাই উপজেলার সদর। এটি দিরাই উপজেলার সবচেয়ে বড় এবং প্রধান শহর। বাংলাদেশের আদমশুমারি ও গৃহগণনা-২০১১ অনুযায়ী দিরাই শহরের মোট জনসংখ্যা ৩৬,১৮৩ জন যার মধ্যে ১৮,২০৮ জন পুরুষ এবং ১৭,৯৭৫ জন নারী। এ শহরের পুরুষ এবং নারী অনুপাত ১০১। শহরে মোট হোল্ডিং সংখ্যা রয়েছে ৬৫১৭। শহরটির অবস্থানের অক্ষাংশ ও দ্রাঘিমাংশ হল ২৪°৪৭′১৮″ উত্তর ৯১°২১′১৫″ পূর্ব﻿ / ﻿২৪.৭৮৮৩৩° উত্তর ৯১.৩৫৪১৫° পূর্ব﻿ / 24.78833; 91.35415{{#coordinates:}}: প্রতি পাতায় একাধিক প্রাথমিক ট্যাগ থাকতে পারবে না। সমুদ্র সমতল থেকে শহরটির গড় উচ্চতা ১২.৬৪ মিটার। ১৯৯৯ সালে দিরাই শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দিরাই পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৯টি মহল্লায় বিভক্ত । ১৬.২৩ বর্গ কি.মি. আয়তনের দিরাই শহরের ৬.৫০ বর্গ কি.মি. এলাকা দিরাই পৌরসভা দ্বারা পরিচালিত হয়। দিরাই শহরের স্বাক্ষরতার হার হলো শতকরা ৬০ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ২৭৫। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-২৫।  "latitude, longitude and elevation of Derai, Bangladesh"। distancesto.com। সংগ্রহের তারিখ ২০২০-০১-২১।  "এক নজরে পৌরসভা"। ১৯ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০১-২৫।
উহান ভাইরাসবিজ্ঞান গবেষণা প্রতিষ্ঠান

উহান ভাইরাসবিজ্ঞান গবেষণা প্রতিষ্ঠান (চীনা: 中国科学院武汉病毒研究所; ফিনিন: Zhōngguó Kēxuéyuàn Wǔhàn Bìngdú Yánjiūsuǒ) হলো চীনা বিজ্ঞান একাডেমির ভাইরাসবিজ্ঞান বিভাগ কর্তৃক পরিচালিত একটি প্রতিষ্ঠান যেখানে বিভিন্ন প্রকারের ভাইরাস সম্পর্কিত গবেষণা করা হয়। প্রতিষ্ঠানটি চীনের হুপেই প্রদেশের প্রাদেশিক রাজধানী এবং চীনের ৭ম বৃহত্তম উহান নগরীর চিয়াংশিয়া পৌর জেলায় অবস্থিত। এটি চীনের একমাত্র প্রতিষ্ঠান যেখানে শুধুমাত্র ভাইরাসবিজ্ঞান নিয়ে মৌলিক গবেষণা চালানো হয়। সাধারণ ভাইরাস নিয়ে মৌলিক গবেষণার পাশাপাশি এটি আরো সম্ভাব্য ভাইরাসঘটিত রোগ নিয়ে গবেষণা করে থাকে। ১৯৫৬ সালে চীনা বিজ্ঞান একাডেমির অধীনে উহান অনুজীববিজ্ঞান পরীক্ষাগার নামে প্রতিষ্ঠানটি প্রথম গঠন করা হয়। ১৯৬২ সালে এর নাম পরিবর্তন করে দক্ষিণ চীন অনুজীববিজ্ঞান গবেষণা প্রতিষ্ঠান রাখা হয় এবং ১৯৬২ সালে উহান অনুজীববিজ্ঞান গবেষণা প্রতিষ্ঠান নামকরণ করা হয়। ১৯৭০ সালে হুপেই বিজ্ঞান ও প্রযুক্তি কমিশন উক্ত বিভাগের কর্তৃত্ব গ্রহণ করার পর এটি হুপেই প্রদেশের অনুজীববিজ্ঞান গবেষণা প্রতিষ্ঠান নামে পরিচিতি পায়। ১৯৭৮ সালের জুনে এটি পুনরায় চীনা বিজ্ঞান একাডেমির অধীনে আসার পর নাম পরিবর্তন করে উহান ভাইরাসবিজ্ঞান গবেষণা প্রতিষ্ঠান রাখা হয়। উদীয়মান সংক্রামক রোগ কেন্দ্র চীনা ভাইরাস সম্পদ এবং জীব-তথ্যবিজ্ঞান কেন্দ্র ফলিত এবং পরিবেশগত অনুজীববিজ্ঞান কেন্দ্র বিশ্লেষণী প্রাণরসায়ন এবং জীব-প্রযুক্তি বিভাগ আণবিক ভাইরাসবিজ্ঞান বিভাগ যন্ত্রপাতি কমিটি মূল কেন্দ্র সম্পাদকীয় কার্যালয়, ভেরোলজিকা সিনিকা (গবেষণা সাময়িকী) সাধারণ কার্যালয় বৈজ্ঞানিক গবেষণা ও পরিকল্পনা বিভাগ সংস্থা ও কর্মী বিভাগ অর্থ বিভাগ স্নাতক শিক্ষার্থী বিভাগ "Wuhan Institute of Virology, Chinese Academy of Sciences"। Library of Congress, Washington, D.C. 20540 USA। সংগ্রহের তারিখ ২৭ জানুয়ারি ২০২০।  "History"। Wuhan Institute of Virology, CAS। সংগ্রহের তারিখ ২৬ জানুয়ারি ২০২০।  "Administration"। Wuhan Institute of Virology, CAS। সংগ্রহের তারিখ ২৬ জানুয়ারি ২০২০।